**Посолството в Рабат съдейства за прибирането на 60 български граждани от Мароко в България**

През последните дни 60 български граждани, намиращи се в Мароко се обърнаха към посолството на България в Рабат за съдействие и на всички без изключение е оказано такова. Те са отпътували благополучно от Мароко преди окончателното прекъсване на пътническите въздушни съобщения на страната с останалия свят. От тях 47 са придружени лично от посланика и консула до самолета, за четирима български граждани е осигурено качване на специален полет, организиран от съседна държава. Останалите ни сънародници са насочени към подходящи летища в Мароко и им е осигурено качване на съответни търговски полети.

Към 22 март няма нова информация за краткосрочно пребиваващи в Мароко български граждани, желаещи да се завърнат в България.